พบคนไปโรงทานเพิ่มจำนวนมากขึ้น เพราะเห็นวัดเป็นที่พึ่งได้
พระเทพสุวรรณเมธี (สุชาติ กิตฺติปญฺโญ) เจ้าอาวาสวัดสุวรรณาราม รองเจ้าคณะกรุงเทพมหานคร เป็นประธานฝ่ายสงฆ์ นพ.อรรถพล แก้วสัมฤทธิ์ รองอธิบดีกรมอนามัย เป็นประธานฝ่ายฆราวาส พิธีถวายป้ายสื่อการเฝ้าระวังโรคโควิด-19 ในศาสนสถาน ถวายโล่เกียรติคุณวัดส่งเสริมสุขภาพดีเด่น ระดับจังหวัดของพื้นที่กรุงเทพฯ ประกอบด้วย วัดราชวรินทร์ วัดทองเนียม วัดนวลจันทร์ วัดเทวราชกุญชร วัดปริวาศ และวัดเสมียนนารี พร้อมลงพื้นที่ตรวจเยี่ยมการจัดการโรงทานช่วยเหลือผู้ได้รับผลกระทบจากโรคโควิด-19 ที่วัดลาดปลาเค้า กรุงเทพฯด้านพระมหาเขมานันท์ ปิยสีโล เจ้าอาวาสวัดลาดปลาเค้า กล่าวว่า เริ่มตั้งโรงทานมาตั้งแต่วันที่ 26 มี.ค. แจกข้าวกล่องประชาชนวันจันทร์ พุธ ศุกร์ จากที่เคยแจกครั้งละ 100-200 ชุด ปัจจุบันพบว่ามีประชาชนมาที่โรงทานมากขึ้นจนต้องเพิ่มข้าวกล่องเป็นครั้งละกว่า 500 ชุด บางวันสูงถึง 700 ชุด แสดงให้เห็นว่า ประชาชนที่ได้รับผลกระทบจากการระบาดของโรคโควิด-19 มีจำนวนเพิ่มมากขึ้น และเห็นวัดเป็นที่พึ่งได้ นอกจากนี้ ทางวัดลาดปลาเค้า ยังมีความพร้อมที่จะรับศพที่เสียชีวิตจากโรคโควิด-19 มาทำพิธีฌาปนกิจ โดยทางวัดมีขั้นตอนในการปฏิบัติตามมาตรการของกระทรวงสาธารณสุข (สธ.) อย่างเคร่งครัด.
เริ่มตั้งโรงทานมาตั้งแต่วันที่ 26 มี.ค. แจกข้าวกล่องประชาชนวันจันทร์ พุธ ศุกร์ จากที่เคยแจกครั้งละ 100-200 ชุด ปัจจุบันพบว่ามีประชาชนมาที่โรงทานมากขึ้นจนต้องเพิ่มข้าวกล่องเป็นครั้งละกว่า 500
โรงทาน,ตั้งโรงทาน,แจกอาหาร,โควิด-19,ประชาชนเดือดร้อน,ผลกระทบจาก โควิด-19,ข่าววันนี้